PMIndiaData/PMIndiaSum huggingface dataset:
આસિયાન-ઇન્ડિયા કોમેમોરેટિવ સમિટની પૂર્વસંધ્યાએ પ્રધાનમંત્રીએ ત્રણ રાષ્ટ્રનાં વડાઓ સાથે દ્વિપક્ષીય બેઠકો યોજી

ભારત-આસિયાન ભાગીદારીનાં 25 વર્ષની ઉજવણી કરવા આસિયાન-ઇન્ડિયા કોમેમોરેટિવ સમિટ (એઆઇસીએસ)ની પૂર્વસંધ્યાએ પ્રધાનમંત્રી શ્રી નરેન્દ્ર મોદીએ મ્યાનમારનાં સ્ટેટ કાઉન્સેલર મહામહિમ ડૉ આંગ સાન સૂ ચી, વિયેતનામનાં પ્રધાનમંત્રી મહામહિમ ન્ગુયેન ઝુઆન ફૂક અને ફિલિપાઇન્સનાં રાષ્ટ્રપતિ મહામહિમ શ્રી રોડ્રિગો રો દુતેર્તે સાથે બુધવારે અલગ-અલગ દ્વિપક્ષીય બેઠકો યોજી હતી. 2. પ્રધાનમંત્રીએ આસિયાન-ઇન્ડિયા કોમેમોરેટિવ સમિટમાં સહભાગી થવા ભારતમાં ત્રણ નેતાઓને આવકાર આપ્યો હતો તથા ચાલુ વર્ષે 26 જાન્યુઆરીનાં રોજ પ્રજાસત્તાક દિવસનાં રોજ મુખ્ય અતિથિ તરીકે આપેલા આમંત્રણનો સ્વીકાર પણ કર્યો હતો. 3. પ્રધાનમંત્રી મોદીએ સ્ટેટ કાઉન્સેલર આંગ સાન સૂ કી સાથેની બેઠક દરમિયાન પારસ્પરિક હિતનાં વિવિધ મુદ્દાઓ પર અને આપણાં દ્વિપક્ષીય સંબંધોને વધુ મજબૂત કરવાની રીતો વિશે ચર્ચાવિચારણા કરી હતી, જેમાં સપ્ટેમ્બર, 2017માં મ્યાનમારની પ્રધાનમંત્રી મોદીની મુલાકાત દરમિયાન મુખ્ય નિર્ણયોનું ફોલો અપ સામેલ છે. 4. પ્રધાનમંત્રી ફૂક સાથેની બેઠકમાં બંને નેતાઓએ વિસ્તૃત વ્યૂહાત્મક ભાગીદારીનાં માળખાની અંદર બંને દેશો વચ્ચે દ્વિપક્ષીય સંબંધોની વૃદ્ધિ પર સંતોષ વ્યક્ત કર્યો હતો, જેમાં ભારત-પેસિફિક વિસ્તારમાં દરિયાઈ સહકાર, સંરક્ષણ, ઓઇલ અને ગેસ, વેપાર અને રોકાણનાં ક્ષેત્રો સામેલ છે. નેતાઓ સંમત થયા હતાં કે આ મુલાકાત દરમિયાન બે સમજૂતીઓ થઈ હતી, જેમાં માહિતી અને પ્રસારણનાં ક્ષેત્રોમાં સહકાર તથા આસિયાન-ઇન્ડિયા સ્પેસ કોઓપરેશન હેઠળ વિયેતનામમાં ટ્રેકિંગ અને ડેટા રિસેપ્શન સ્ટેશન તથા ડેટા પ્રોસેસિંગ સુવિધા સ્થાપિત કરવાની સમજૂતી સામેલ છે, જેનાથી ભારત-વિયેતનામનાં સંબંધોને પ્રોત્સાહન મળશે. તેમણે 100 મિલિયન ડોલરની લાઇન ઓફ ક્રેડિટને કાર્યરત કરવા પર સંતોષ વ્યક્ત કર્યો હતો, જે અંતર્ગત એલએન્ડટીને ઓફશોર પેટ્રોલ વેસલ્સ (ઓપીવી)નાં ઉત્પાદન માટે કોન્ટ્રાક્ટ કર્યો છે. તેમણે ટૂંક સમયમાં 500 મિલિયન ડોલરની અન્ય લાઇન ઓફ ક્રેડિટ કાર્યરત કરવાનો નિર્ણય લીધો હતો. 5. રાષ્ટ્રપતિ ડ્યુટર્ટે સાથે બેઠક દરમિયાન બંને નેતાઓએ નવેમ્બર, 2017માં મનિલામાં થયેલી તેમની બેઠક પછી અત્યાર સુધી દ્વિપક્ષીય સંબંધોમાં થયેલી પ્રગતિ તથા વૈશ્વિક અને પ્રાદેશિક સ્થિતિની સમીક્ષા કરી હતી. તે બંને દેશો વચ્ચે સહકારને વેગ આપવા સંમત થયાં હતાં, ખાસ કરીને માળખાગત વિકાસનાં ક્ષેત્રમાં. તેમણે સંમતિ આપી હતી કે, ભારતની એક્ટ ઇસ્ટ પોલિસી હેઠળ અને ફિલિપાઇન્સનાં બિલ્ડ-બિલ્ડ-બિલ્ડ પ્રોગ્રામ હેઠળ બંને દેશો વચ્ચે ખાનગી ક્ષેત્રો વચ્ચે કેટલીક બાબતોમાં સહકાર સ્થાપિત કરવામાં આવશે. બંને નેતાઓએ ઇન્વેસ્ટ ઇન્ડિયા અને ફિલિપાઇન્સનાં બોર્ડ ઓફ ઇન્વેસ્ટમેન્ટ વચ્ચે સમજૂતીકરાર (એમઓયુ)નું આદાનપ્રદાન કર્યું હતું. 6. આ ત્રણ બેઠકોમાં ભારત-પેસિફિક વિસ્તારમાં શાંતિ, સુરક્ષા અને સામાજિક-આર્થિક વિકાસ માટે આસિયાન-ભારત સંબંધોનાં મહત્ત્વ પર મુલાકાતી પ્રતિનિધિઓએ ભાર મૂક્યો હતો તથા એઆઇસીએસમાં ચર્ચાવિચારણા કરવા આતુરતા દાખવી હતી.
મંત્રીમંડળે જુલાઈ, 2019થી ડીએ/ડીઆરમાં 5 ટકાના વધારાને મંજૂરીઆપી

પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે આજે કેન્દ્ર સરકારનાં કર્મચારીઓનાં મોંઘવારી ભથ્થા (ડીએ) અને પેન્શનર્સ માટે મોંઘવારી રાહત (ડીઆર)માં પાંચ ટકાનો વધારો કરવાની જાહેરાત કરી હતી, જેનો અમલ 01.07.2019થી લાગુ થશે, જે બેઝિક પગાર/પેન્શનનાં હાલનાં 12 ટકામાં 5 ટકાનો વધારો એટલે કે કુલ 17 ટકા થશે, જેનો આશય મોંઘવારીને સરભર કરવાનો છે. આ વધારો સ્વીકાર્ય નિયમને સુસંગત છે, જે સાતમા કેન્દ્રીય પગાર પંચની ભલામણોને આધારે કરવામાં આવ્યો છે. મોંઘવારી ભથ્થા અને મોંઘવારી રાહત એમ બંનેમાં વધારાનાં કારણે સરકારી તિજોરી પર સંયુક્તરીતે વાર્ષિક રૂ. 15909.35 કરોડનો અને નાણાકીય વર્ષ 2019-20 માટે (જુલાઈ, 2019થી ફેબ્રુઆરી, 2020 સુધીનાં આઠ મહિનાનાં ગાળા માટે) રૂ. 10606.20 કરોડનો બોજ પડશે. કેન્દ્ર સરકારનાં આ પગલાથી આશરે કેન્દ્ર સરકારનાં 49.93 લાખ કર્મચારીઓ અને 65.26 લાખ પેન્શનર્સને લાભ થશે. મોંઘવારી ભથ્થામાં આ વધારાને કારણે વધારાનો નાણાકીય બોજ દર વર્ષે રૂ. 8590.20 કરોડ અને ચાલુ નાણાકીય વર્ષ 2019-20માં (જુલાઈ, 2019થી ફેબ્રુઆરી, 2020 સુધીનાં આઠ મહિનાનાં ગાળા માટે) રૂ. 5726.80 કરોડ થશે. મોંઘવારી રાહતમાં આ વધારાને કારણે વધારાનો નાણાકીય બોજ દર વર્ષે રૂ. 7319.15 કરોડ અને ચાલુ નાણાકીય વર્ષ 2019-20માં (જુલાઈ, 2019થી ફેબ્રુઆરી, 2020 સુધીનાં આઠ મહિનાનાં ગાળા માટે) રૂ. 4870 કરોડ થશે. કેન્દ્ર સરકારનાં કર્મચારીઓ/પેન્શનર્સને મોંઘવારી ભથ્થું/મોંઘવારી રાહત જીવનધોરણનાં ખર્ચને સરભર કરવા માટે અને વાસ્તવિક મૂલ્યનાં ધોવાણમાંથી તેમનાં મૂળભૂત પગાર/પેન્શનને બચાવવાનો છે. મોંઘવારી ભથ્થું/મોંઘવારી રાહત વર્ષમાં બે વાર 1 જાન્યુઆરી અને 1 જુલાઈનાં રોજ વધારવામાં આવે છે.
ઇઝરાયલનાં પ્રધાનમંત્રીની ભારત મુલાકાત દરમિયાન હસ્તાક્ષર કરાયેલ એમઓયુ/સંધિઓની યાદી (જાન્યુઆરી 15, 2018)

ક્રમ એમઓયુ / સંધી / એલઓઆઈ આદાનપ્રદાન દ્વારા ભારત તરફથી ઇઝરાયલ તરફથી 1 ભારત અને ઇઝરાયલ વચ્ચે સાયબર સુરક્ષા સહકાર અંગેના સમજુતી કરાર શ્રી વિજય ગોખલે, સચિવ (ઈઆર) શ્રી યુવલ રોતેમ, નિયામક, વિદેશી બાબતોનું મંત્રાલય, ઇઝરાયલ સરકાર 2 ઓઈલ અને ગેસ ક્ષેત્રમાં સહકાર અંગે પેટ્રોલિયમ અને નેચરલ ગેસ મંત્રાલય તથા ઉર્જા મંત્રાલય વચ્ચે એમઓયુ શ્રી વિજય ગોખલે, સચિવ (ઈઆર) શ્રી ડેનિયલ કાર્મોન, ભારતમાં ઇઝરાયલના રાજદૂત 3 એર ટ્રાન્સપોર્ટ સંધીમાં સુધારાઓ બાબતે ભારત અને ઇઝરાયલ વચ્ચે પ્રોટોકોલ શ્રી રાજીવ નયન ચૌબે, સચિવ, નાગરિક ઉડ્ડયન શ્રી ડેનિયલ કાર્મોન, ભારતમાં ઇઝરાયલના રાજદૂત 4 ભારત અને ઇઝરાયલ વચ્ચે ફિલ્મ સહનિર્માણ અંગે સંધી શ્રી એન. કે. સિંહા, સચિવ, માહિતી અને પ્રસારણ મંત્રાલય શ્રી ડેનિયલ કાર્મોન, ભારતમાં ઇઝરાયલના રાજદૂત 5 હોમિયોપેથી દવાઓના ક્ષેત્રમાં સહયોગ માટે સેન્ટ્રલ કાઉન્સિલ ફોર રીસર્ચ ઇન હોમિયોપેથી, આયુષ મંત્રાલય તેમજ સેન્ટર ફોર ઇન્ટીગ્રેટીવ કોમ્પલીમેન્ટરી મેડીસીન, શારે ઝેડેક મેડીકલ સેન્ટર વચ્ચે એમઓયુ વૈદ્ય રાજેશ કોટેચા, સચિવ, આયુષ મંત્રાલય શ્રી ડેનિયલ કાર્મોન, ભારતમાં ઇઝરાયલના રાજદૂત 6 અવકાશ ક્ષેત્રે સહયોગ માટે ભારતીય અવકાશ વિજ્ઞાન અને ટેકનોલોજી સંસ્થા (આઈઆઈએસટી) તથા ટેક્નીઓન – ઇઝરાયલ ઇન્સ્ટીટયુટ ઓફ ટેકનોલોજી વચ્ચે એમઓયુ ડૉ. વી. કે. દાધવલ, આઈઆઈએસટીના નિયામક શ્રી ડેનિયલ કાર્મોન, ભારતમાં ઇઝરાયલના રાજદૂત 7 ઇન્વેસ્ટ ઇન્ડિયા અને ઇન્વેસ્ટ ઇઝરાયલ વચ્ચે મેમોરેન્ડમ ઓફ ઇન્ટેન્ટ શ્રી દીપક બાગલા, મેનેજીંગ ડાયરેક્ટર અને સીઈઓ, ઇન્વેસ્ટ ઇન્ડિયા શ્રી ડેનિયલ કાર્મોન, ભારતમાં ઇઝરાયલના રાજદૂત 8 ધાતુમય એર બેટરીઝ ક્ષેત્રમાં સહયોગ માટે આઈઓસીએલ અને ફીનર્જી લિ. વચ્ચે લેટર ઓફ ઇન્ટેન્ટ શ્રી સંજીવ સિંઘ, અધ્યક્ષ, આઈઓસીએલ શ્રી ડેનિયલ કાર્મોન, ભારતમાં ઇઝરાયલના રાજદૂત 9 સંકેન્દ્રિત સોલર થર્મલ ટેકનોલોજીના ક્ષેત્રમાં સહયોગ માટે આઈઓસીએલ અને યેડા રીસર્ચ એન્ડ ડેવલપમેન્ટ કં. લિ. વચ્ચે લેટર ઑફ ઇન્ટેન્ટ ટેકનોલોજીસ શ્રી સંજીવ સિંઘ, અધ્યક્ષ, આઈઓસીએલ શ્રી ડેનિયલ કાર્મોન, ભારતમાં ઇઝરાયલના રાજદૂત
પ્રધાનમંત્રી આવતીકાલે નવી દિલ્હીમાં ખેલો ઇન્ડિયા સ્કૂલ ગેમ્સનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 31 જાન્યુઆરી, 2018નાં રોજ નવી દિલ્હીમાં ઇન્દિરા ગાંધી ઇન્ડોર સ્ટેડિયમમાં પ્રથમ ખેલો ઇન્ડિયા સ્કૂલ ગેમ્સનું ઉદ્ઘાટન કરશે. ખેલો ઇન્ડિયા કાર્યક્રમ ભારતમાં પાયાનાં સ્તરે રમતગમતને પુનઃ પ્રોત્સાહન આપવા માટે શરૂ કરવામાં આવ્યો છે, જેમાં આપણાં દેશમાં તમામ રમત માટે મજબૂત માળખું ઊભું કરવામાં આવશે. આ કાર્યક્રમનો મુખ્ય ઉદ્દેશ ભારતને રમતગમતનાં ક્ષેત્રમાં મજબૂત રાષ્ટ્ર તરીકે પ્રસ્થાપિત કરવાનો છે. પ્રધાનમંત્રી નરેન્દ્ર મોદીનાં વિઝનને ધ્યાનમાં રાખીને ખેલો ઇન્ડિયા વિવિધ શ્રેણીઓમાં શાળાઓમાંથી યુવા પ્રતિભાઓને શોધવામાં મદદ કરશે અને ભવિષ્યમાં રમતવીર તરીકે તેમને વિકસાવવામાં સહાયભૂત થશે એવી અપેક્ષા છે. ઉચ્ચ-સ્તરીય સમિતિ દ્વારા વિવિધ સ્તરે પ્રાથમિક રમતની શ્રેણીઓમાં પ્રતિભાશાળી ખેલાડીઓની ઓળખ કરવામાં આવશે અને તેમને 8 વર્ષ માટે દર વર્ષે રૂ. 5 લાખની વાર્ષિક નાણાકીય સહાય પ્રદાન કરવામાં આવશે. ખેલો ઇન્ડિયા સ્કૂલ ગેમ્સ નવી દિલ્હીમાં 31 જાન્યુઆરીથી 8 ફેબ્રુઆરી, 2018 સુધી યોજાશે. અંડર-17 ખેલાડીને રમતગમતની કુલ 16 શ્રેણીઓમાં સહભાગી થવા માટે આમંત્રણ આપવામાં આવ્યું છે. આ શ્રેણીઓ છેઃ તીરંદાજી, એથ્લેટિક્સ, બેડમિન્ટન, બાસ્કેટબોલ, બોક્સિંગ, ફૂટબોલ, જિમ્નાસ્ટિક્સ, હોકી, જુડો, કબડ્ડી, ખોખો, શૂટિંગ, સ્વિમિંગ, વોલીબોલ, વેઇટલિફ્ટિંગસ અને રેસ્લિંગ. આ ગેમ્સ ભારતમાં રમતગમતમાં યુવા પ્રતિભાશાળી ખેલાડીઓને બહાર લાવશે અને ભારતની રમતગમત ક્ષેત્રમાં રહેલી સંભવિતતા પ્રદર્શિત થશે. ખેલો ઇન્ડિયા સ્કૂલ ગેમ્સમાં 199 સુવર્ણચંદ્રકો, 199 રજતચંદ્રકો અને 275 કાંસ્યચંદ્રકો એનાયત કરવામાં આવશે. અંડર-17 વયજૂથ હેઠળ દેશનાં પ્રતિભાશાળી ખેલાડીઓ વિવિધ રમતોમાં એકબીજા સાથે સ્પર્ધા કરશે.
પ્રધાનમંત્રીએપુરુષોની 77 કિગ્રા વેટલિફટિંગ સ્પર્ધામાં સુવર્ણ પદક જીતવા બદલ સતીશ કુમાર શિવલિંગમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રાષ્ટ્રમંડળ રમતોમાં સુવર્ણ પદક જીતવા બદલ વેટલિફ્ટરસતીશ કુમાર શિવલિંગમને અભિનંદન પાઠવ્યા હતા. પ્રધાનમંત્રીએ કહ્યું, “ભારતના વેટલિફ્ટર્સપદક પ્રાપ્ત કરવાની યાદીમાં પણ ભારતને ઉપર ઊંચકી રહ્યા છે.77 કિગ્રા વજન વર્ગમાં સુવર્ણ પદક જીતવા બદલ સતીશ કુમાર શિવલિંગમને ખુબ ખુબ શુભેચ્છા. તેમણેગ્લાસગો 2014 અને ગોલ્ડ કોસ્ટ 2018 એમ સતત બે રાષ્ટ્રમંડળ રમતોમાં સુવર્ણ પદક મેળવીને ઇતિહાસમાં પોતાનું નામ નોંધાવી દીધું છે.”
પ્રધાનમંત્રીએ ત્રિપુરાના લોકોને રાજ્ય સ્થાપના દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ત્રિપુરાના લોકોને તેમના રાજ્ય સ્થાપના દિવસે શુભેચ્છા પાઠવી હતી. પ્રધાનમંત્રીએ કહ્યું હતું કે, “ત્રિપુરાના લોકોને તેમના રાજ્ય સ્થાપના દિવસે હું મારી શુભેચ્છા પાઠવું છું અને તેમના રાજ્યના સર્વાંગી વિકાસની પ્રાર્થના કરું છું.
ઓલ ઇન્ડિયા રેડિયો પર પ્રધાનમંત્રીનાં ‘મન કી બાત’ કાર્યક્રમનો મૂળપાઠ (25 માર્ચ, 2018)

મારા પ્રિય દેશવાસીઓ, નમસ્કાર. આજે રામનવમીનું પાવન પર્વ છે. રામનવમીના આ પવિત્ર પર્વ પર દેશવાસીઓને મારી ખૂબ ખૂબ શુભકામનાઓ. પૂજ્ય બાપુના જીવનમાં ‘રામ નામ’ની શક્તિ કેટલી હતી તે આપણે તેમના જીવનમાં હર પળે જોયું છે. ગત દિવસોમાં 26 જાન્યુઆરીએ જ્યારે
મંત્રીમંડળે સરકારી ક્ષેત્રની બેંકો (પીએસબી)નાં મોટા પાયે વિલિનીકરણને મંજૂરી આપી, જે 1.4.2020થી અમલમાં આવશે

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં સરકારી ક્ષેત્રની 10 બેંકોને ચાર બેંકોમાં વિલિન કરવાના નિર્ણયને મંજૂરી આપવામાં આવી હતી, જેમાં સામેલ છે – (a) પંજાબ નેશનલ બેંકમાં ઓરિએન્ટલ બેંક ઓફ કોમર્સ અને યુનાઇટેડ બેંક ઓફ ઇન્ડિયાનું વિલિનીકરણ (b) કેનેરા બેંકમાં સિન્ડિકેટ બેંકનું વિલિનીકરણ (c) યુનિયન બેંક ઓફ ઇન્ડિયામાં આંધ્ર બેંક અને કોર્પોરેશન બેંકનું વિલિનીકરણ (d) ઇન્ડિયન બેંકમાં અલ્હાબાદ બેંકનું વિલિનીકરણ આ વિલિનીકરણ 1.4. 2020થી અમલમાં આવશે અને એના પરિણામે દેશમાં સાત મોટી સરકારી બેંકો ઊભી થશે, જેનો કુલ વ્યવસાય રૂપિયા આઠ લાખ કરોડ છે અને આ તમામ બેંકો દેશનાં દરેક ખૂણામાં પોતાની પહોંચ ધરાવે છે. સરકારી બેંકોની મોટા પાયે હાથ ધરવામાં આવેલી વિલિનીકરણની પ્રક્રિયાથી આંતરરાષ્ટ્રીય બેંકોને સમકક્ષ સરકારી બેંકો ઊભી કરવામાં મદદ મળશે, જે ભારત અને દુનિયામાં અસરકારક રીતે સ્પર્ધા કરવા સક્ષમ બનશે. આ વિલિનીકરણથી મોટા પાયે સામંજસ્ય સ્થાપિત થવાથી અને વિવિધ કાર્યોનું પુનરાવર્તન ટળવાથી ખર્ચમાં ઘટાડાનો લાભ પણ થશે, જેથી સરકારી બેંકોની સ્પર્ધાત્મકતા વધશે અને ભારતીય બેંકિંગ સિસ્ટમમાં સકારાત્મક અસર ઊભી થશે. આ ઉપરાંત વિલિનીકરણ વિલિન થયેલી બેંકોને મોટી રકમનું ધિરાણ કરવાની ક્ષમતા વધારશે અને વિસ્તૃત નાણાકીય ક્ષમતા સાથે સ્પર્ધાત્મક કામગીરી કરી શકશે. વિલિન થયેલી બેંકોમાં કામગીરીની શ્રેષ્ઠ પદ્ધતિઓનો સ્વીકાર કરવાથી આ બેંકોની ખર્ચદક્ષતા વધશે અને જોખમનું વ્યવસ્થાપન સારામાં સારી રીતે થઈ શકશે તેમજ બહોળી પહોંચ સાથે નાણાકીય સર્વસમાવેશકતાનાં લક્ષ્યાંકને પ્રોત્સાહન પણ મળશે. વળી વિલિન થયેલી બેંકોમાં ટેકનોલોજીનો સ્વીકાર થવાથી મોટા પાયે પ્રતિભાસંપન્ન કર્મચારીઓનો લાભ એકબીજાને મળશે અને એમનો ડેટાબેઝ એકબીજાને વહેંચવા મળશે, જેથી સરકારી બેંકો ઝડપથી ડિજિટલાઇઝેશનનાં માર્ગે અગ્રેસર બેંકિંગ સિસ્ટમમાં એનાલીટિક્સનો ઉપયોગ કરીને સ્પર્ધાત્મક લાભ મેળવવાની સ્થિતિ હાંસલ કરશે.
પ્રધાનમંત્રીએ બહાદુરી પુરસ્કાર વિજેતાઓનું સન્માન કરવા વેબસાઇટ લોન્ચ કરી

પ્રધાનમંત્રી શ્રી નરેન્દ્ર મોદીએ આઝાદી પછી અત્યાર સુધીના બહાદુરી પુરસ્કારના તમામ વિજેતાઓનું સન્માન કરવા આજે નવી વેબસાઇટ લોન્ચ કરી છે. પ્રધાનમંત્રીએ શ્રેણીબદ્ધ ટ્વીટ કરીને આ વેબસાઇટ http://gallantryawards.gov.in/ના લોન્ચની જાહેરાત કરતા કહ્યું હતું કે, આ પોર્ટલ આપણા સાહસિક પુરુષો અને મહિલાઓ, નાગરિકો અને સૈનિકોની શૌર્યગાથાનું જતન કરશે અને આપણને તેના વિશે જાણકારી આપશે. પ્રધાનમંત્રીએ કહ્યું હતું કે, “આઝાદી પછી અત્યાર સુધી બહાદુરી પુરસ્કાર મેળવનાર આપણા હીરોની યાદગીરી સ્વરૂપે http://gallantryawards.gov.in/ સાઇટ લોન્ચ કરવામાં આવી છે. આ પોર્ટલ http://gallantryawards.gov.in/ આપણા સાહસિક ભાઈઓ અને બહેનો, નાગરિકો અને સૈનિકોની શૌર્યગાથાઓને જાળવશે અને નવી પેઢીઓને આ અંગે જાણકારી આપશે. જો તમારી પાસે કોઈ માહિતી/ફોટો હોય, જે આ માહિતીમાં સામેલ ન હોય અને તેને પોર્ટલ પર ઉમેરી શકાય તેવું જણાય, તો કૃપા કરીને સાઇટ પર ફીડબેક લિન્ક મારફતે તેને શેર કરો.”
પ્રધાનમંત્રી શ્રીએ 106 વર્ષીય શ્યામ સરન નેગીની તેમના મતનો ઉપયોગ કરવા બદલ પ્રશંસા કરી

પ્રધાનમંત્રી શ્રી નરેન્દ્ર મોદીએ 34મી વખત મતાધિકારના અધિકારનો ઉપયોગ કરવા બદલ 106 વર્ષીય શ્યામ સરન નેગીની પ્રશંસા કરી છે. પ્રધાનમંત્રી શ્રીએ ટ્વીટ કર્યું: "આ પ્રશંસનીય છે અને યુવા મતદારો માટે ચૂંટણીમાં ભાગ લેવા અને આપણી લોકશાહીને મજબૂત કરવા માટે પ્રેરણા તરીકે સેવા આપવી જોઈએ"
11માં બ્રિક્સ સમિટના દરમિયાન રશિયન ફેડરેશનના રાષ્ટ્રપતિ શ્રી વ્લાદિમીર પુતિન સાથે પ્રધાનમંત્રીની મુલાકાત

પ્રધાનમંત્રી શ્રી નરેન્દ્ર મોદીએ 13 નવેમ્બર 2019 ના રોજ બ્રાઝિલિયા ખાતે 11મી બ્રિક્સ સમિટના અવસરે રશિયાના રાષ્ટ્રપતિ શ્રી વ્લાદિમીર પુતિન સાથે મુલાકાત યોજી હતી, આ વર્ષે બંને નેતાઓની આ ચોથી મુલાકાત હતી. બેઠક દરમિયાન બંને નેતાઓએ પ્રધાનમંત્રીની વ્લાદિવોસ્ટોકની મુલાકાત પછી દ્વિપક્ષીય સંબંધોમાં થયેલી પ્રગતિની સમીક્ષા કરી હતી. પ્રધાનમંત્રીએ આપણાં સંરક્ષણ મંત્રી, પેટ્રોલિયમ અને કુદરતી ગેસ પ્રધાનની રશિયાની સફળ મુલાકાતનો વિશેષ ઉલ્લેખ કર્યો હતો. બંને નેતાઓએ સંતોષ વ્યક્ત કરતાં નોંધ્યું કે 2025 સુધીમાં દ્વિપક્ષીય વેપારનું 25 અબજ ડોલરનું લક્ષ્ય પ્રાપ્ત થઈ ચૂક્યું છે. બંને નેતાઓએ નિર્ણય કર્યો કે પ્રાદેશિક સ્તરે વેપારના અવરોધોને નાબૂદ કરવા માટે રશિયન પ્રાંત અને ભારતમાં પ્રાદેશિક સ્તરે પહેલું દ્વિપક્ષીય પ્રાદેશિક મંચ આગામી વર્ષે યોજવામાં આવશે. બંને નેતાઓએ તેલ અને કુદરતી ગેસની આયાતમાં કરવામાં આવેલી સ્થિરતા અને પ્રગતિની નોંધ લીધી. રાષ્ટ્રપતિ પુતિને કુદરતી ગેસમાં રહેલી સંભાવના પર પ્રકાશ પાડ્યો અને ભારતને આ ક્ષેત્રમાં રોકાણ કરવા માટે આમંત્રણ આપ્યું. બંને નેતાઓએ નાગપુર-સિકંદરાબાદ રેલવે લાઇનની ગતિ વધારવાના સંદર્ભમાં રેલવેના ઈન્ફ્રાસ્ટ્રક્ચર ક્ષેત્રમાં કરેલા સુધારાની સમીક્ષા પણ કરી. નેતાઓએ સંરક્ષણ ક્ષેત્રે અને સિવિલ એટોમિક એનર્જીના ક્ષેત્રમાં થેયલી પ્રગતિ અંગે સંતોષ વ્યક્ત કર્યો હતો . તેઓએ એટોમિક એનર્જીમાં ત્રીજા દેશોનો સાથ સહકાર મળવાની સંભાવનાઓ ને આવકારી હતી. બંને નેતાઓએ એમ પણ નોંધ્યું છે કે બંને પક્ષો આંતરરાષ્ટ્રીય મુદ્દાઓ પર સમાન સ્થિતિમાં છે તેથી ભવિષ્યમાં આ અંગે સલાહ-સૂચન ચાલુ રાખવા સંમત થયા છે. રાષ્ટ્રપતિ પુતિને આગામી વર્ષે મોસ્કોમાં ઉજવાનાર વિજય દિવસની ઉજવણીમાં ભાગ લેવા પ્રધાનમંત્રી ને આમંત્રણ આપ્યું હતું, જેનો પ્રધાનમંત્રીએ સહર્ષ સ્વીકાર કર્યો હતો.
મંત્રીમંડળે દાદર અને નગર હવેલી તથા દમણ અને દીવના વિલયને ધ્યાનમાં રાખીને ચીજવસ્તુઓ અને સેવાવેરો, મૂલ્યસંવર્ધિત વેરો અને એક્સાઇઝ ડ્યુટીનું સમાધાન કરવા કાયદાઓમાં સંશોધનો/વધારો/ઘટાડો કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાંમળેલી મંત્રીમંડળની બેઠકમાં ચીજવસ્તુ અને સેવા વેરા (જીએસટી), મૂલ્ય સંવર્ધિત વેરા (વેટ) અને રાજ્ય ઉત્પાદન વેરાનું સમાધાન કરવા નીચેના કાયદા અને ધારાઓમાં સંશોધન/વધારો/ઘટાડો કરવાની અને દમણને હેડક્વાર્ટર બનાવવાની મંજૂરી આપવામાં આવી છે. કેન્દ્રીયચીજવસ્તુઅનેસેવાવેરોધારો, 2017 (2017નો બારમો)ને કેન્દ્રીય ચીજવસ્તુ અને સેવા વેરો (સંશોધન) ધારો, 2020 સ્વરૂપે સંશોધિત કરવામાં આવે. કેન્દ્રશાસિત પ્રદેશ ચીજવસ્તુ અને સેવા વેરા ધારા, 2017 (2017નો 14મો)ને કેન્દ્રશાસિત પ્રદેશ ચીજવસ્તુ અને સેવા વેરો (સંશોધન) ધારો, 2020 સ્વરૂપે સંશોધિત કરવામાં આવે. દાદર અને નગર હવેલી મૂલ્ય સંવર્ધન કર વિનિયમ, 2005 (2005નો બીજો)ને દાદર અને નગર હવેલી તથા દમણ અને દીવ મૂલ્ય સંવર્ધન કર (સંશોધન) ધારા, 2020 સ્વરૂપે સંશોધિત કરવામાં આવે. દમણ અને દીવ મૂલ્ય સંવર્ધન કર વિનિયમ, 2005 (2005નો પહેલો)ને રદ કરીને એને સ્થાને દમણ અને દીવ મૂલ્ય સંવર્ધન વેરો (રદ) વિનિયમ, 2020 સ્થાપિત કરવામાં આવે. ગોવા, દમણ અને દીવ ઉત્પાદન વેરો ધારો, 1964 (1964નો પાંચમો)ને દાદર અને નગર હવેલી તથા દમણ અને દીવ ઉત્પાદન વેરા (સંશોધન) ધારા, 2020 સ્વરૂપે સંશોધિત કરવામાં આવે. દાદર અને નગર હવેલી ઉત્પાદન વેરા ધારો, 2012 (2012નો 1લો)ને રદ કરીને એની જગ્યાએ દાદર અને નગર હવેલી ઉત્પાદન વેરો (રદ) ધારો, 2020 સ્થાપિત કરવામાં આવે. દમણને કેન્દ્રશાસિત પ્રદેશ દાદર અને નગર હવેલી તથા દમણ અને દીવનું હેડક્વાર્ટર બનાવવામાં આવ્યું છે. આ સુધારાઓથી સંયુક્ત કરવેરા સત્તામંડળો, કાર્યમાં પુનરાવર્તનમાં ઘટાડો અને વહીવટી દક્ષતામાં સુધારો થશે, જેથી નાગરિક સેવાઓને શ્રેષ્ઠ રીતે પૂરી પાડીને ‘લઘુતમ સરકાર, મહત્તમ વહીવટી’ને પ્રોત્સાહન મળશે. એનાથી જીએસટી, વેટ અને રાજ્ય ઉત્પાદન કર સાથે સંબંધિત કાયદાઓમાં વધારે સમાનતા લાવવામાં મદદ મળશે. એનાથી બાકી નીકળતી રકમ વસૂલ કરવા સહિત જીએસટી વેરો, વેટ અને રાજ્ય ઉત્પાદન કરની વસૂલાત અને સંગ્રહમાં કાયદાકીય જટિલતાઓ અટકાવવામાં પણ મદદ મળશે. આ ઉપરાંત કથિત સંશોધનથી કરવેરા સાથે સંબંધિત નિયમોમાં સમાનતા આવશે તેમજ કાયદાકીય વ્યવસ્થાઓ વધારે મજબૂત થશે. દાદર અને નગર હવેલી તથા દમણ અને દીવના કેન્દ્રશાસિત વહીવટી તંત્રોએ રાજકોષમાં બચત કરવા અને કરવેરા સત્તામંડળોની રોજિંદી કાર્યપ્રણાલીમાં સમાનતા, સ્થિરતા અને સાંમજસ્ય સુનિશ્ચિત કરવા ઉપરાંત બંને કેન્દ્રશાસિત પ્રદેશોના લોકો માટે ‘લઘુતમ સરકાર, મહત્તમ વહીવટી’ના વિઝનને હાંસલ કરવા એક મોટું પગલું લીધું છે. આ ચીજવસ્તુ અને સેવા વેરો (જીએસટી), મૂલ્ય સંવર્ધિત કર (વેટ) અને ઉત્પાદન વેરા સાથે સંબંધિત કલમોમાં સંશોધન/વિસ્તાર/અમલ તથા દાદર અને નગર હવેલી તથા દમણ અને દીવના 26/01/2020ની નિર્ધારિત તારીખના વિલયને ધ્યાનમાં રાખીને દમણને કેન્દ્રશાસિત પ્રદેશ દાદર અને નગર હવેલી તથા દમણ અને દીવનું મુખ્યાલય બનાવીને હાંસલ કરવામાં આવ્યું છે.
પ્રધાનમંત્રીએ આઈઆઈઆઈટી ગુવાહાટીના પરિસરની સ્થાપનાના શિલારોપણ માટે તક્તીનું અનાવરણ કર્યું ; આઈઆઈટી, એનાઆઈટી અને પૂર્વોત્તર સેન્ટ્રલ યુનિવર્સિટીઓના વિદ્યાર્થીઓને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે આઈઆઈઆઈટી ગુવાહાટીની સ્થાપનાના શિલારોપણ માટે તક્તીનું અનાવરણ કર્યું હતું. આ પ્રસંગે પૂર્વોત્તરની સેન્ટ્રલ યુનિવર્સિટીઓ, આઈઆઈટી અને એનઆઈટીના વિદ્યાર્થીઓને સંબોધન કરતા પ્રધાનમંત્રી શ્રીએ જણાવ્યું હતું કે 21મી સદી જ્ઞાનની સદી છે. તેમણે કહ્યું કે ઈતિહાસમાં જ્યારે પણ જ્ઞાન વિશ્વનું પ્રેરક બળ બન્યું છે, ત્યારે ભારતે નેતૃત્વ કર્યું છે. તેમણે ઉમેર્યું કે આજે ભારત વસતીની દૃષ્ટિએ દુનિયામાં સૌથી યુવાન દેશ છે અને યુવાનોના સ્વપ્ન ઉર્જા સભર છે. તેમણે જણાવ્યું કે દુનિયામાં ફરી એકવાર મહત્ત્વની ભૂમિકા ભજવવા માટે આ બાબત ભારત સામે હવે એક પડકાર અને તક બંને છે. પ્રધાનમંત્રીએ જણાવ્યું કે આજે મોટાભાગના વૈશ્વિક આર્થિક સર્વેક્ષણો મુજબ ભારત જ સૌથી ઝડપી વિકાસ કરતી ટોચની અર્થવ્યવસ્થા છે. કેન્દ્ર સરકારે સમજી-વિચારીને ઉઠાવેલા વિવિધ પગલાં દ્વારા યુવાનો પર ધ્યાન કેન્દ્રિત કર્યું છે. પ્રધાનમંત્રી શ્રીએ આ પ્રસંગે કૌશલ વિકાસ, મેઈક ઇન ઈન્ડિયા અભિયાન અને સ્ટાર્ટ-અપ અભિયાનની દિશામાં સરકાર દ્વારા કરવામાં આવેલા પ્રયત્નોનો ઉલ્લેખ કર્યો હતો. તેમણે પ્રાથમિકતા ધરાવતાં ક્ષેત્રો તરીકે ખાસ કરીને ઈલેક્ટ્રોનિક્સ અને સંરક્ષણનાં સાધનોના ઉત્પાદનનો ઉલ્લેખ કર્યો હતો.
સંસદમાં ઉપરાષ્ટ્રપતિ હામિદ અન્સારીનાં વિદાય સમારંભમાં પ્રધાનમંત્રીની ટીપ્પણી

પ્રધાનમંત્રી શ્રી નરેન્દ્ર મોદીએ આજે ઉપરાષ્ટ્રપતિ શ્રી હામિદ અન્સારીની પ્રશંસા કરીને કહ્યું હતું કે, રાજ્યસભાનાં સભાપતિ તરીકે તમામ સ્થિતિસંજોગોમાં શાંતિ અને ધૈર્ય રાખવું પડે છે તથા ગૃહમાં 10 વર્ષ સુધી આ રીતે કામ કરવું તેમની કુશળતા, ધૈર્ય અને બૌદ્ધિકતા સૂચવે છે. સંસદમાં શ્રી હામિદ અન્સારી માટે યોજાયેલા વિદાય સમારંભમાં બોલતાં પ્રધાનમંત્રીએ જણાવ્યું હતું કે, શ્રી અન્સારી લાંબા સમયથી જાહેર જીવનમાં છે અને એ પણ કોઈ પણ પ્રકારનાં વિવાદ વિના. પ્રધાનમંત્રીએ કહ્યું હતું કે, શ્રી અન્સારીનો પરિવાર પેઢીઓથી જાહેર જીવનમાં છે. આ પ્રસંગે તેમણે બ્રિગેડિયર ઉસ્માનને યાદ કર્યા હતાં, જેઓ 1948માં દેશનું સંરક્ષણ કરતા શહીદ થયાં હતાં. પ્રધાનમંત્રીએ સૂચવ્યું હતું કે, રાજ્યસભાની કામગીરીનું સંચાલન કરવાનાં બહોળા અનુભવ સાથે શ્રી અન્સારીએ સંસદનું ઉપલું ગૃહ વધારે સારી રીતે કેવી રીતે કામ કરી શકે એ વિશે વિચારો વ્યક્ત કરવા જોઈએ.
મહારાષ્ટ્ર રોજગાર મેળામાં પ્રધાનમંત્રીના વીડિયો સંદેશનો મૂળપાઠ

નમસ્કાર હું, સૌ પ્રથમ, મારા હૃદયથી તમને બધાને અભિનંદન આપું છું! હું ખૂબ જ ખુશ છું કે તમારામાંથી કેટલાકને આજે નિમણૂક પત્રો મળી રહ્યા છે. હું તમને આ માટે શુભેચ્છા પાઠવું છું!! આજે દેશના યુવાનોને સરકારી વિભાગોમાં સામૂહિક રીતે નિમણૂક પત્ર આપવાના અભિયાનમાં મહારાષ્ટ્રનું નામ પણ જોડાઈ રહ્યું છે. ધનતેરસના દિવસે કેન્દ્ર સરકારે 10 લાખ નોકરીઓ આપવાનું અભિયાન શરૂ કર્યું હતું. ત્યારે જ મેં કહ્યું હતું કે આગામી દિવસોમાં વિવિધ રાજ્ય સરકારો પણ આવા જ જોબ ફેરનું આયોજન કરશે. આ શ્રેણીમાં આજે મહારાષ્ટ્રમાં સેંકડો યુવાનોને એક સાથે નિમણૂક પત્ર આપવામાં આવી રહ્યા છે. આજે નિમણૂક પત્રો મેળવનાર યુવક–યુવતીઓને હું હૃદયપૂર્વક અભિનંદન આપું છું. હું મહારાષ્ટ્રના મુખ્યમંત્રી શ્રી એકનાથ શિંદેજી અને નાયબ મુખ્યમંત્રી ભાઈ દેવેન્દ્ર ફડણવીસજીને પણ અભિનંદન આપું છું. આટલા ઓછા સમયમાં રોજગાર મેળાના આયોજનથી સ્પષ્ટ થાય છે કે મહારાષ્ટ્ર સરકાર યુવાનોને રોજગાર આપવા માટે મજબૂત સંકલ્પ સાથે આગળ વધી રહી છે. મને એ વાતનો પણ આનંદ છે કે આવનારા સમયમાં મહારાષ્ટ્રમાં આવા જોબ ફેરોનું વધુ વિસ્તરણ કરવામાં આવશે. મને કહેવામાં આવ્યું છે કે મહારાષ્ટ્રના ગૃહ વિભાગમાં હજારો પોલીસ કોન્સ્ટેબલની ભરતી કરવામાં આવશે અને ગ્રામીણ વિકાસ વિભાગમાં પણ ભરતી અભિયાન હાથ ધરવામાં આવશે. સાથીઓ, આ સમયે દેશ આઝાદીના અમૃત પર્વની ઉજવણી કરી રહ્યો છે. દેશ વિકસિત ભારતના લક્ષ્ય પર કામ કરી રહ્યો છે. આ ધ્યેયને હાંસલ કરવામાં આપણા યુવાનોની બહુ મોટી ભૂમિકા છે, તે તમારી છે. બદલાતા સમયમાં નોકરીનું સ્વરૂપ જે રીતે ઝડપથી બદલાઈ રહ્યું છે, સરકાર પણ વિવિધ પ્રકારની નોકરીઓ માટે સતત તકો ઊભી કરી રહી છે. સ્વરોજગાર માટે ગેરંટી વિના લોન આપતી મુદ્રા યોજના હેઠળ સરકારે યુવાનોને 20 લાખ કરોડ રૂપિયાથી વધુની મદદ કરી છે. મહારાષ્ટ્રના યુવાનોએ તેનો ભરપૂર લાભ લીધો છે. સરકાર સ્ટાર્ટ–અપ્સને, નાના પાયાના ઉદ્યોગો –
XIV BRICS સમિટ 2022માં પ્રધાનમંત્રી શ્રી નરેન્દ્ર મોદી દ્વારા ઉદ્ઘાટન ટિપ્પણી

મહામહિમ રાષ્ટ્રપતિ શી, મહામહિમ રાષ્ટ્રપતિ રામાફોસા, મહામહિમ રાષ્ટ્રપતિ બોલ્સોનારો, મહામહિમ રાષ્ટ્રપતિ પુતિન, સૌ પ્રથમ, આંતરરાષ્ટ્રીય યોગ દિવસ નિમિત્તે, હું તમામ બ્રિક્સ દેશોમાં યોજાયેલા અદભૂત કાર્યક્રમો માટે આપ સૌને અભિનંદન આપું છું. આપ સૌની ટીમો તરફથી અમને જે સમર્થન મળ્યું છે તેના માટે પણ હું આભાર વ્યક્ત કરવા માંગુ છું. મહાનુભાવો, આજે સતત ત્રીજા વર્ષે, આપણે કોવિડ રોગચાળાના પડકારો વચ્ચે વર્ચ્યુઅલ રીતે મળી રહ્યા છીએ. ભલે વૈશ્વિક સ્તરે રોગચાળાનું પ્રમાણ પહેલા કરતા ઓછું થયું હોય, પરંતુ તેની ઘણી ખરાબ અસરો હજુ પણ વૈશ્વિક અર્થવ્યવસ્થામાં દેખાઈ રહી છે. આપણે, બ્રિક્સના સભ્ય દેશો, વૈશ્વિક અર્થતંત્રના શાસન વિશે ખૂબ જ સમાન દ્રષ્ટિકોણ ધરાવીએ છીએ. અને તેથી આપણો પરસ્પર સહકાર કોવિડ પછીની વૈશ્વિક પુનઃપ્રાપ્તિમાં ઉપયોગી યોગદાન આપી શકે છે. વર્ષોથી, આપણે બ્રિક્સમાં સંખ્યાબંધ સંસ્થાકીય સુધારા કર્યા છે, જેણે આ સંગઠનની અસરકારકતામાં વધારો કર્યો છે. એ પણ ખુશીની વાત છે કે આપણી ન્યુ ડેવલપમેન્ટ બેંકની મેમ્બરશીપ પણ વધી છે. એવા ઘણા ક્ષેત્રો છે જ્યાં આપણા નાગરિકોના જીવનને આપણા પરસ્પર સહયોગથી સીધો લાભ મળી રહ્યો છે. ઉદાહરણ તરીકે, રસીના
મંત્રીમંડળે ડબલ કરવેરા દૂર કરવા અને કરચોરી અટકાવવા માટે ભારત અને ચીન વચ્ચેનાં કરારમાં સુધારા અંગેનાં પ્રોટોકોલ પર હસ્તાક્ષર અને સમર્થન માટે અનુમતિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રિમંડળે આવકવેરા અંગે ડબલ કરવેરા દૂર કરવા અને કરચોરી અટકાવવા માટે ભારત અને ચીન વચ્ચેનાં કરારમાં સુધારા અંગેનાં પ્રોટોકોલ પર હસ્તાક્ષર અને સમર્થન માટે મંજૂરી આપી હતી. અન્ય પરિવર્તનો ઉપરાંત પ્રોટોકલમાં અદ્યતન આંતરરાષ્ટ્રીય ધોરણો મુજબ માહિતીની આપ-લે માટેની વર્તમાન જોગવાઈઓમાં પણ ફેરફાર કરાશે. આ ઉપરાંત આધાર ઘસારા અને લાભ હસ્તાંતરણ (બીઇપીએસ) પરિયોજનાનાં કાર્યવાહી અહેવાલ હેઠળ લઘુત્તમ ધોરણો અંગેની સંધિના અમલીકરણ માટેનાં જરૂરી ફેરફારોને પણ આ પ્રોટોકલમાં સમાવી લેવામાં આવશે. જેમાં ભારત સમાન ધોરણે ભાગ લઈ રહ્યું છે. લઘુત્તમ ધોરણો ઉપરાંત પ્રોટોકલમાં બંને દેશો જે બાબત પર સહમત થયા છે તે બીઇપીએસનાં કાર્યવાહી અહેવાલમાં પણ પરિવર્તન લાવી શકશે.